雷莊𠒇

雷莊𠒇係2017年度香港小姐競選嘅冠軍兼最上鏡小姐。

簡歷
雷莊𠒇鄕下廣東臺山，喺加拿大愛民頓出世，溫哥華大，7歲回流香港，讀過港島中學，2011年再返加拿大讀高中，休學咗一年，再入多倫多大學讀學士，主修僱傭關係，副修英文寫作修辭，2016年畢業，之後做過演員同模特兒工作。

參加選美
雷莊𠒇喺2017年參加香港小姐競選順利入圍，參選期間唔算熱門。雷莊𠒇喺決賽最後評判投票入面，本嚟佢同另一佳麗何依婷同票打和，最後由總評判鄭裕玲決定將冠軍頒畀佢，何依婷就得亞軍。

雷莊𠒇話佢卸任港姐冠軍之後唔會留響香港，會返加拿大發展。佢話自己唔適合香港嘅節奏。

屋企
雷莊𠒇老豆雷葆文係香港十大傑出設計師，被稱為「設計多面手」，身家好疊水，香港同海外都有樓揸手。佢重有個細妹同細佬。

2017香港小姐競選 - 5號　雷莊𠒇 Juliette Louie - 佳麗檔案 - tvb.com
多倫多大學網頁: Graduation Inspiration: Meet Juliette

莊𠒇
加拿大唐人
多倫多大學舊生
2017年度香港小姐競選佳麗